Ɛebd Lmalik Mennic : kkren-d iḥulfan-nni yezrin yakan , ladɣa d acu yessewhamen dagi, d taqcict-nni, Marya-nni i yellan ur tebɣi wara, treggel, tetteffer, tetteffer udem-is ɣef yitri igenwan asmi i tt-iḥemmel, acku netta asmi i tt-iḥemmel tella meẓẓi, ayen yessewhamen mi meqret tuɣal-d dagi mlalen-d dagi di tmurt di tmeɣra, ass-nni tḥus iman-is tella lḥaǧa i tt-id yesduqsen, tella lḥaǧa i tt-id ijebden, tella lḥaǧa am akken tuḍen-itt, thelk-itt, acḥal d iseggasen-aya, ur d –tewwi ara s lexbar, ass-nni mi twala itri igenwan,teẓra twala-t, tḥus d yiman-is, d wagi id itri igenwan i t-ḥemmel, ur yelli win i t-ḥemmel nniḍen.